ভারতীয় নৌবাহিনীতে যুক্ত হল উন্নত থ্রি-ডি এয়ার সার্ভেইল্যান্স ব়্যাডার!

ওয়েব ডেস্ক : শক্তিশালী নজরদারি প্রযুক্তি পেল ভারতীয় সেনা। টাটা অ্যাডভান্সড সিস্টেম লিমিটেড (Tata Advanced Systems) ও স্পেনের প্রতিরক্ষা সংস্থা ইন্দ্রার (Indra) যৌথ উদ্যোগে তৈরি হল থ্রি-ডি এয়ার সার্ভেইল্যান্স ব়্যাডার (3D-ASR) ল্যানজা-এন (Lanza-N)। এই প্রযুক্তি ইতিমধ্যে বসানো হয়েছে একটি যুদ্ধ জাহাজে। এই ব়্যাডার আকাশ ও ভূপৃষ্ঠের লক্ষ্যবস্তুকে ট্র্যাক ও শণাক্ত করতে সক্ষম।

প্রসঙ্গত, স্পেনের বাইরে এই প্রথম অত্যাধুনিক এই ব়্যাডার ব্যবহার করা হচ্ছে। ভারত মহাসাগরের আর্দ্রতা ও উষ্ণ আবহাওয়ার সঙ্গে যাতে খাপ খাইতে নিতে পারে, সেই ভাবেই তৈরি করা হয়েছে এই ব়্যাডারটিকে (Radar)। এই থ্রি-ডি এয়ার সার্ভেইল্যান্স ব়্যাডার প্রতিকূল আবহাওয়াতেও কাজ করতে সক্ষম। প্রায় ৪৭০ কিলোমিটার তথা ২৫৪ নটিক্যাল মাইল পর্যন্ত কোনও অস্ত্রকে শণাক্ত করতে সক্ষম এই ব়্যাডার।

জানা গিয়েছে, এই ব়্যাডার (Radar) নিয়ে ২০২০ সালে একটি চুক্তি করা হয়েছিল। সেই মতো মোট ২৩টি ব়্যাডার সরবরাহ করার কথা। এর মধ্যে স্পেনের প্রতিরক্ষা সংস্থা ইন্দ্রা (Indra) তৈরি করবে তিনটি। আর বাকি তৈরি হবে ভারতে। তা তৈরি করবে টাটা অ্যাডভান্সড সিস্টেম লিমিটেড।

আরও খবর : ‘রুশ সেনায় যোগ দেবেন না’, ভারতীয়দের সতর্ক করল বিদেশমন্ত্রক

এই ব়্যাডার নিয়ে টাটার সিইও সুকরণ সিং বলেছেন, ‘ ইন্দ্রার সঙ্গে আমাদের সহযোগিতা ভারতে রাডার উৎপাদন ক্ষমতাকে জোরদার আরও জোরদার করেছে। দেশীয় প্রযুক্তি ও সরবরাহ শৃঙ্খলকে শক্তিশালী করার মাধ্যমে আমরা উন্নত প্রতিরক্ষা প্রযুক্তির জন্য একটি শক্তিশালী বাস্তুতন্ত্র তৈরি করছি।’ এ নিয়ে ইন্দ্রার নৌ ব্যবসা বিভাগের প্রধান আনা বুয়েন্দিয়া বলেছেন, এই প্রকল্পটি টাটা অ্যাডভান্সড সিস্টেমের সঙ্গে একটি গুরুত্বপূর্ণ সহযোগিতা প্রতিষ্ঠা করতে সক্ষম করেছে। যাদের সঙ্গে আমরা বেঙ্গালুরুতে একটি ব়্যাডার কারখানা স্থাপনের জন্য কাজ করেছি।

জানা যাচ্ছে, এই ব়্যাডারগুলিকে নৌবাহিনীর বিভিন্ন জাহাজে বসানো হবে। আপাতত একটি যুদ্ধ জাহাজে এই ব়্যাডার বসানো হয়েছে। এর ফলে শত্রু দেশের বিভিন্ন ক্ষেপনাস্ত্র মোকাবিলায় আরও শক্তিশালী হয়ে উঠবে ভারতীয় সেনা।

দেখুন অন্য খবর :